Rietheim AG
Riete (amtlich Rietheim) isch en Gmeind im Bezirk Zurzi vom Kanton Aargau.

Geografii 
Dr Gmeindbann vo Riete liit am Hochrhy und a dr Landesgränze vo der Schwiiz zu Dütschland. D Hügel im südleche Deil vom Gmeindbann ghöre zum Dafelejura. Es isch der breit Achebärg zwüschem Taal vom Hochrhy und der Aare bi Chlingnau.
 
S Dorf sälber isch öppe anderthalb Kilometer vom Rhy wäg, am Rand vo der Ebeni, wo i däm Gebiet wäge n ere grosse Schlaufe vom Fluss entstanden isch. Das Landstück heisst Rietefäld. 

Noch bim Schwiizer Ufer vom Rhy hed s oberhalb vom Mittlere Lauffe en Insle, wo Grien heisst. Früener isch do en zwöite, schmale Flusslauf duregange, wo spöter wäge de Uferverbauige abgschnitte und für langi Zyt nume no es Altwasser gsi isch. Jetz het der Kanton Aargau zäme mit der Pro Natura füre Fluss dä Wäg wider uftoo und i dere Gäged ss wyts Naturschutzpiet ygrichtet, wo «Chly Rhy» heisst. Das isch en Deil vom Aueschutzpark Aargau.

D Nochbergmeinde vo Riete sind Küssaberg ännet em Rhy im Baadische und Zurzi, Chlingnau und Choblez im Aargau.

Gschicht 
Der Name vom Dorf chunnt vo der althochdütsche Form Hriotheim, was so viel bedütet wie s Dorf am Ried, gmeint isch do dermit die füechti Landschaft am Rhy. Im Middelalter hed der Bann vo Riete zerscht em Chloschter Riichenau ghört und schpöter em Bischof vo Choschdez.

Sid 1415 isch s Zurzibiet en Deil vo der Grafschaft Bade vo de Äidgnosse gsi, und sid 1803 ghört s zum Kanton Aargau.

Ane 1912 het di Schwiizerische Sodafabrik agfange, im Bode under am Rietefäld Salz abzbaue. Füfzg Joor lang hed das aduuret.

Weblink 

 Website vo der Gmeind Riete

Fuessnoote 

Ort (Kanton Aargau)
Zurzibiet